Христо Радевски
Нехаен ученик

chitanka.info

Две години вече стана

как редовно — всеки ден —

уча нашата Писана

да говори като мен.

Ала тя съвсем нехае,

че съм толкова добър.

Тя едно си само знае,

само „мяу“, само „мър“.

Никак, никак не приема

хубавият ни език.

Между нас в класа ни нема

тъй нехаен ученик.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.